[{"text_idx": "#000002", "text": "Kevade poole sai u\u0308hes postituses pikemalt kirjutatud detoksist kui organismi puhastamise vajadusest ja vo\u0303imalustest. Eks neid vo\u0303imalusi ole palju ning vajadus oma keha eest hoolitseda on ikkagi aastaringselt, mitte ainult kevadel. Kuna isiklik vajadus tegi mind tuttavaks saviraviga, tahaksin seda vo\u0303imalust jagada teiegagi, seda enam, et praktiliselt vastuna\u0308idustusteta ning ko\u0303rvaltoimeteta protsessiga. Isiklikust kogemusest u\u0308tlen, et midagi eriskummalist minuga savivett (Centifolia Rhassoul savipulbrist) juues juhtunud ei ole, ku\u0308ll aga on olemine kergem ning tuju parem. Savivett julgen anda ka oma lastele ning kui lugeda allja\u0308rgnevat, on savi puhul tegu to\u0303esti suhteliselt soodsa hinna eest saadud imerohuga."}, {"text_idx": "#000003", "text": "Savivesi on looduslik organismi puhastaja. Savi korjab maos ja soolestikus endasse ko\u0303ik toksiinid, mu\u0308rgid, roisugaasid ja liigsed happed ning juhib need organismist va\u0308lja. Savi radioaktiivsus taastab rakkude elektromagneetilise tasakaalu, puhastades u\u0308htlasi verd, na\u0308a\u0308rmeid ja na\u0308rvikeskusi ning karastades ainevahetust. Peale raadiumi sisaldab savi veel paljusid inimorganismile vajalikke sooli ja mikroelemente (fosforit, rauda, la\u0308mmastikku, kaltsiumi, magneesiumi, kaaliumi ja ra\u0308niu\u0308hendeid) ha\u0308sti omastataval kujul ning optimaalses proportsioonis ja kombinatsioonis. Radioaktiivsed osakesed stimuleerivad mao ja soolte limaskestasid ning aktiveerivad seedetegevust. Savi toimel uuenevad no\u0303rgenenud rakud, tugevnevad veresooned, paranevad neerude talitlus ning maksa ja sapipo\u0303ie funktsioon ning naha va\u0308ljana\u0308gemine."}, {"text_idx": "#000004", "text": "Savi on vastuna\u0308idustatud vaid juhul, kui esineb krooniline ko\u0303hukinnisus. Kui ko\u0303hukinnisus tekib kasutamise ajal, tuleb esialgu va\u0308hendada savi kogust. Savikuuriks tohib kasutada vaid kvaliteetset savi. Savivett vo\u0303ib ravi otstarbel juua mitu kuud vo\u0303i isegi aasta, kuid otstarbekas on pidada aeg-ajalt vahet, et magu saviga liialt ei harjuks. Na\u0308iteks vo\u0303ib teha 21-pa\u0308evase kuuri, seeja\u0308rel 9-pa\u0308evase vaheaja ning siis taas 21-pa\u0308evase kuuri."}, {"text_idx": "#000005", "text": "Ko\u0303ige kasulikum on savi vo\u0303tta hommikul, kohe peale a\u0308rkamist. Sega 1 tl peeneks ho\u0303o\u0303rutud savipulbrit klaasita\u0308ie vee hulka, lase settida ja joo vesi a\u0308ra tu\u0308hja ko\u0303huga, 30 minutit enne so\u0308o\u0308mist. Pa\u0308rast hommikust savivee joomist ei tohi palju su\u0308u\u0308a."}, {"text_idx": "#000006", "text": "Esialgu a\u0308ra joo po\u0303hja ladestunud savi \u2013 seda hakka jooma siis, kui tunned, et keha on harjunud. Kui magu on no\u0303rk, tuleb alguses juua va\u0308ga lahjat lahust ja to\u0303sta savi kogust tasapisi. Kui savi tarvitamine kutsub esile ko\u0303huvalu, siis tuleb savi mo\u0303neks ajaks asendada lahja sidrunimahlaga."}, {"text_idx": "#000007", "text": "Pa\u0308rast 1-2 na\u0308dalat vo\u0303ib suurendada kogust 2 teelusikata\u0308ieni pa\u0308evas, mida vo\u0303ib vo\u0303tta korraga vo\u0303i jaokaupa. Kes armastab palju su\u0308u\u0308a vo\u0303i tahab tervist taastada, vo\u0303ib sisse vo\u0303tta 3-4 tl savi pa\u0308evas: 2 tl hommikul ja 2 tl o\u0303htul enne magamaheitmist. Seda kogust ei tohi u\u0308letada!"}, {"text_idx": "#000008", "text": "Kuuri lo\u0303petamisel va\u0308henda savi koguseid tasapisi ja viimastel pa\u0308evadel joo a\u0308ra vaid vesi ning ja\u0308ta savi puutumata."}, {"text_idx": "#000009", "text": "A\u0308ra savivett kunagi kuumuta, sest siis kaotab savi oma raviomadused!\nSavi tuleks hoida vo\u0303imalikult sageli va\u0308rske o\u0303hu ja pa\u0308ikese ka\u0308es, et see koguks endasse pa\u0308ikeseenergiat."}]